***AZƏRBAYCAN RESPUBLİKASİ TƏHSİL NAZİRLİYİ***

***AZƏRBAYCAN DÖVLƏT İQTİSAD UNİVERSİTETİ***

***Fakultə: Uçot-İqtisad***

***İxtisas: Mühasibat uçotu və audit***

***Qrup : 400***

***Tələbə: Cümşüdlü Vüqar***

***Fənn:Dünya iqtisadiyyatı***

***S Ə R B Ə S T İ Ş***

***Dünya iqtisadiyyatında ekoloji problemlərin həlli yolları***

Bildiyimiz kimi, dünyada mövcud olan qlobal problemlərdən biri, bəlkə də ən başlıcası ekoloji problemlərdir. Ekoloji problemlər - müxtəlif ekoloji amillər nəticəsində təbiətin strukturunun və funksiyasının dəyişməsi nəticəsində yaranan problemlərdir.

Ekoloji problemlər XXI əsrin, qloballaşan dünyanın ən böyük bəlasına çevrilib. Dünyanın aparıcı dövlətləri və dövlət başçıları son illərdə dəfələrlə toplaşaraq sammitlər keçirib, qlobal istiləşmə və ekoloji problemlərə dair protokol naminə, icrası təmin olunmayan qərarlar qəbul ediblər. Sammitlərdə ümumi məsələlərə toxunulub, lakin konkret ekoloji problemlər, layihələr və onların həlli yolları isə müzakirə edilməyib. Nəticə olaraq hər hansı bir ekoloji layihəyə vəsait ayrılması, ümumiyyətlə, müzakirə predmetinə çevrilməyib.

Müasir dövrdə ekoloji problemlərin kəskinləşməsi ilə bağlı olaraq bu problemlərə daha çox diqqət yetirilir. Ekoloji problemlər ekologiya elminin predmetini təşkil edir. Ekologiya yunan sözüdür (oykos – ev, daxma, loqos - elm). Ekologiya terminini ilk dəfə Ernest Hekkel istifadə edib. **Onun fikrinə görə, ekologiya - canlıların onları əhatə edən mühitə münasibətini müəyyən edən bir elmdir.**Ekologiya canlı orqanizmlər arasında və onların olduğu mühitlə qarşılıqlı əlaqə haqqında sintetik bioloji elmdir. Ekologiyanın əsas predmeti daxilində enerji və üzvi maddələrin transformasiya prosesi gedən və bir-birilə qarşılıqlı əlaqədə olan canlı orqanizmlərin məcmusunu öyrənməkdir. Ekologiyanın əsas vəzifəsi ekosistemdə enerji və materiyanın qarşılıqlı təsirini öyrənməkdir. Müasir ekologiyanın diqqət mərkəzində ekosistemin konsepsiyasının – ekoloji paradiqmanın konstruksiyası əsası durur. Ayrı-ayrı fərdlər, populyasiyalar, növlər, qruplaşmalar və onların ətraf mühitlə qarşılıqlı əlaqəsi də ekoloji tədqiqat obyektləri hesab olunur, lakin müstəqil bir elm kimi ekologiya üçün spesifik deyildir, belə ki, onlarla digər bioloji elmlər (botanika, zoologiya, sistematika, genetika, biocoğrafiya və b.) məşğul olur.

Ekoloji problemlərə aşağıdakılar aiddir:

* Dünya əhalisinin sayının artması;
* CO2 ixracatını inkişaf etmiş ölkələr
* tərəfindən 85%-ə dək azaldılmaması;
* CO2 ixracatının inkişafda olan ölkələr tərəfindən 30%-a qədər azaldılmaması;
* Hava, su, torpaq, radioaktiv çirklənmə;
* Qlobal istiləşmə;
* Ozon qatının nazikləşməsi;
* Meşə massivlərinin məhvi-Deforestasiya;

Bəşər (texnika) inkşaf etdikcə oksigen ehtiyyati azalmağa, və karbon qazi çoxalmağa doğru getmişdir. Bu proses 20-ci əsrdə çox-çox sürətlənmişdir. Milyonlarla avtomobillərdən çixan tüstülər, qazanxa-nalar, zavodlarin tüstüsü, kondisionerlər və s. Texnika dünyamizi addim-addim məhfə doğru aparir. Düzdür oksigen ehtiyyatini, okeanlarda buxarlanan su tarazlasada, yaşilliqlarda fotosintez prosesi getsə də, bu tarazliq keçən əsrlərdə qalmişdir.

Ekoloji halin dözülməz hala gəlməsi ozon qatinin məhfi və oksigen qazinin çox-çox azalması zəncirvari olaraq digər fəsadlar törədəcək. Günəşin zərərli şüalari, hava çatişmazliği, kəskin iqlim dəyişkənliyi, təbii fəlakətlərin artmasi və bunlardan doğan mənfurluqlar. İnsan ömrünün qisalmasi, səhhətlərin pozulmasi, doğuşlarin qeyri-normallığı , yaşama və işləmənin çətinləşməsi. Yaxin 150-200-ilə gözlənilən bu hadisələr, həmçinin qiyamət əlamətlərini də xatirladir. İnsanlarin sayi artmaqla texnika və texniki tələbatlar artmağa doğru gedir.

Azərbaycanda da ekoloji vəziyyətin dövlət səviyyəsində qorunması istiqamətində geniş layihələr həyata keçirilir. Dövlətimizin başçısının müvafiq sərəncamlarına əsasən, son illər ümumi sahəsi ölkə ərazisinin 3.1 faizinə bərabər olan mili parklar yaradılmış, qoruqların ərazisi genişləndirilmişdir və regionlarda müasir sutəmizləyici qurğuların tikintisi davam etdirilir. Ölkə başçısı ekoloji problemlərə toxunaraq, ölkə vətəndaşlarını əmin etmişdir ki, "nəhəng infrastruktur layihələrin həyata keçirilməsi Azərbaycan əhalisini Dünya Səhiyyə Təşkilatının standartlarına uyğun olaraq içməli su ilə təmin etməyə imkan verəcəkdir".

Bu gün Azərbaycanda ekoloji problemlər dövlət səviyyəsində həll olunur. Lakin bununla yanaşı, hələ də bəzi görüləsi işlər vardır. Belə ki, Bakı və ətraf ərazilərin başlıca problemlərindən biri torpaqların çirklənməsi ilə bağlıdır. Ümumi sahəsi 222 min hektar olan Abşeron yarımadasının yararsız torpaqlarının ümumi sahəsi 33 min hektardır. O cümlədən, neftlə çirklənmiş torpaqların sahəsi 10.6 min hektar təşkil edir.

Ekoloji problemlərin həlli yolları da müxtəlifdir.Belə ki:

- Su ehtiyatlarının çirkləndirilməsinin qarşısının alınması üçün kanalizasiya sisteminin təkmilləşdirilməsi, tullantıların dəniz suyuna axıdılmaması, suyun qənaətlə istifadəsini təmin etmək lazımdır;

- Atmosfer havasının çirklənməsinin qarşısının alınması üçün zavod və fabriklərin fəaliyyətini ekoloji texnologiyaya keçirtmək, ictimai nəqliyyatda tramvaylardan geniş istifadə olunmasını təmin etmək lazımdır.

- Flora və faunanın ehtiyatlarının azalmasının qarşısını almaq üçün nəsli kəsilmək üzrə olan heyvanların və ya bitkilərin qoruqlarda çoxaldılması, onlarının ovunun qadağan edilməsi, ov mövsümünü qısaltmaq, maarifləndirmə işlərinin aparılmaq və s. lazımdır.

- Sənaye və təhlükəli tullantılar probleminin qarşısının alınması üçün sənaye müəssisələrinin tullantılarının yenidən emalda istifadə olunması və ya tullantıların zərərsizləşdirilməsi gərəkdir.

Qlobal problem sayılan ekoloji problemin həlli yalnız bir ölkə səviyyəsində mümkün deyil. Burada bütün ölkələrin rolu vacibdir. Son dövrlərdə bir çox ölkələrdə, o cümlədən Azərbaycanda da dövlət tənzimlənməsinin əsas növlərindən biri də ekoloji siyasət hesab olunur. Bu da, ekoloji problemlərin həllində dövlətin rolunu göstərir. Ekologiyaya zərər vuranlar dövlət tərəfindən cərimə və sanksiyalarla cəzalandırılır, ölkənin müxtəlif yerlərində abadlıq işləri aparılır, ağaclar əkilir, tullantılar üçün poliqonlar tikilir, müasir avadanlıqlardan istifadə etməklə torpağın və dənizin çirklənmiş hissələrini təmizləyirlər və s. işlər görülür.